*proiect*

**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_**

**Chişinău**

**Cu privire la aprobarea proiectului de lege pentru modificarea şi completarea unor acte legislative**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**PRIM-MINISTRU Pavel FILIP**

Contrasemnează:

Ministru al finanţelor Octavian ARMAŞU

Ministru al economiei și infrastructurii Chiril GABURICI

*proiect*

**LEGE**

**pentru modificarea şi completarea unor acte legislative**

Parlamentul adoptă prezenta lege organică.

**I.** Legea nr. 291/2016 cu privire la organizarea şi desfăşurarea jocurilor de noroc (Monitorul Oficial al Republicii Moldova, 2017, nr. 2-8, art. 3), cu modificările şi completările ulterioare, se modifică şi se completează, după cum urmează:

1. La articolul 2, noţiunea „*sistemul de monitorizare on-line de stat*” se exclude.
2. Art. 5:

la alineatul (1) sintagma “Ministerul Finanțelor” se substituie cu sintagma “Ministerul Economiei și Infrastructurii”;

la alineatul (2) litera a) sintagma “Ministerul Finanțelor” se substituie cu sintagma “Ministerul Economiei și Infrastructurii”.

1. Articolul 8 alineatul (2) se completează cu litera g), cu următorul cuprins:

„g) interconectarea sistemului electronic unic de monitorizare de stat a jocurilor de noroc cu Sistemul Informațional al Serviciului Fiscal de Stat, în scopul monitorizării şi supravegherii operaţiunilor fiscale în domeniul jocurilor de noroc.”.

1. Articolul 16:

la alineatul (2) litera d) sintagma „de monitorizare on-line de stat” se substituie cu sintagma „electronic unic de monitorizare de stat a jocurilor de noroc”;

se completează cu alineatul (5) cu următorul cuprins:

„(5) Mijloacele de joc de bază (cu excepția meselor de joc neelectronice) şi auxiliare folosite pentru primirea mizelor de joc trebuie să fie dotate cu dispozitive tehnice pentru a fi conectate la sistemul electronic unic de monitorizare de stat a jocurilor de noroc. Dispozitivele tehnice trebuie să corespundă prevederilor actelor normative, aprobate de către Guvern, cu privire la aplicarea maşinilor de casă şi de control cu memorie fiscală pentru efectuarea decontărilor în numerar, să fie dotate cu program informatic pentru fiecare joc de noroc şi să fie conectate la sistemul informatic central al organizatorului, aflat pe teritoriul Republicii Moldova.”.

1. Articolul 21:

la alineatul (6) sintagma „de monitorizare on-line de stat” se substituie cu sintagma „electronic unic de monitorizare de stat a jocurilor de noroc”;

alineatele (8) şi (9) se exclud.

1. La articolul 23 alineatul (6) sintagma „Serviciului Fiscal de Stat pe lîngă Ministerul Finanţelor prin sistemul de monitorizare on-line de stat” se substituie cu sintagma „Agenţiei Servicii Publice prin sistemul electronic unic de monitorizare de stat a jocurilor de noroc”.
2. La articolul 31 alineatul (6) litera f) sintagma „de monitorizare on-line de stat” se substituie cu sintagma „electronic unic de monitorizare de stat a jocurilor de noroc”.
3. La articolul 40 alineatul (3) sintagma „de monitorizare on-line de stat” se substituie cu sintagma „electronic unic de monitorizare de stat a jocurilor de noroc”.
4. Articolul 41:

la alineatul (9) sintagma „de monitorizare on-line de stat” se substituie cu sintagma „electronic unic de monitorizare de stat a jocurilor de noroc”;

alineatul (10) se exclude.

1. Articolul 43:

la alineatul (6) sintagma „de monitorizare on-line de stat” se substituie cu sintagma „electronic unic de monitorizare de stat a jocurilor de noroc”;

alineatele (8) şi (9) se exclud.

**II.** Legea nr. 308/2017 cu privire la prevenirea și combaterea spălării banilor și finanțării terorismului se modifică și se completează, după cum urmează:

1. La articolul 15 alineatul (1):

la litera e) sintagma „litera d) și” se exclude.

se completează cu litera i) cu următorul conținut: ”Ministerul Economiei și Infrastructurii - pentru entităţile prevăzute la art.4 alineatul (1) litera d).

**III.** Prezenta lege intră în vigoare la data publicării în Monitorul Oficial al Republicii Moldova.

**PREŞEDINTELE PARLAMENTULUI Adrian CANDU**